**РАЗВОЈНА АГЕНЦИЈА СРБИЈЕ**

**НАПОМЕНЕ УЗ ФИНАНСИЈСКЕ ИЗВЕШТАЈЕ**

**ЗА 2019. ГОДИНУ**

Београд, мај 2019. године

**1. ОСНИВАЊЕ И ДЕЛАТНОСТ**

Развојна агенција Србије (даље: Агенција) основана је Законом о улагањима („Службени гласник РС”, бр. 89/2015 и 95/2018), ради обављања развојних, стручних и оперативних послова подстицања и реализације директних улагања, промоције и повећања извоза, развоја и унапређења конкурентности привредних субјеката, угледа и развоја Републике Србије у области привреде и регионалног развоја.

На оснивање и рад Агенције примењује се Закон о јавним агенцијама („Службени гласник РС“ бр. 18/2005, 81/2005-испр и 47/2018.)

Законом о улагањима прописано је да Агенција обавља следеће послове:

1) сарађује са државним органима и организацијама и носиоцима јавних овлашћења, органима територијалне аутономије и локалне самоуправе, ради обезбеђивања услова за примену овог закона и других прописа којима се уређују питања од значаја за унапређење привредног развоја и улагања;

2) прати примену овог закона и предлаже одговарајуће мере;

3) учествује у припреми програма и пројеката привредног и регионалног развоја;

4) врши анализе и обезбеђује податке и информације за потребе унапређења политике привредног и регионалног развоја;

5) врши акредитацију и координацију регионалних развојних агенција;

6) обавља стручне и административно-оперативне послове у вези са пројектима привлачења директних инвестиција и улагања и прати њихову реализацију у складу са законом и прописима;

7) спроводи програме и пројекте са циљем унапређења извозних активности привредних субјеката;

8) спроводи програме и пројекте са циљем унапређења положаја, активности и конкурентности малих и средњих привредних субјеката и предузетника;

9) предлаже, координира и спроводи активности стратешког маркетинга привредних потенцијала и угледа Републике Србије;

10) пружа стручну и саветодавну подршку привредним друштвима и предузетницима;

11) извршава и координира спровођење програма и пројеката привредног и регионалног развоја за подстицање директних инвестиција;

12) обезбеђује услове за приступ и реализацију пројеката који се финансирају из међународне развојне помоћи;

13) прати и анализира услове улагања и привредне услове на појединачним тржиштима и у појединачним секторима и даје предлоге за њихово унапређење;

14) остварује сарадњу у области улагања и прикупља информације о стању улагања у другим државама;

15) предлаже доделу подстицаја;

16) обавља и друге послове, у складу са законом и Статутом Агенције.

Послове из тачке 5) Агенција обавља као поверене послове.

Пуно пословно име: Развојна агенција Србије

Седиште: Кнеза Милоша 12, Београд

Скраћени назив: РАС

Правна форма: јавна агенција

Оснивач: Република Србија

Датум оснивања: 11.01.2016. године

Матични број: 17905031

ПИБ: 109336535

Шифра делатности: 8413

Према подацима из финансијског извештаја за 2019.годину по основу стања крајем сваког месеца Агенција просечно запошљава 74 радника а на 31.12.2019. године имала је 72 запосленa.

**2.**  **ОСНОВЕ ЗА САСТАВЉАЊЕ ФИНАНСИЈСКИХ ИЗВЕШТАЈА**

На основу Закона о рачуноводству и Закона о ревизији, чија примена код Агенције проситиче из члана 46. став 3. Закона о јавним агенцијама, Агенција је у обавези да вођење пословних књига, признавање и процењивање имовине и обавеза, прихода и расхода, састављање, приказивање, достављање и обелодањивање финансијских извештаја врши у складу са законском и професионалном регулативом, која подразумева примену МСФИ за МСП (Решење о утврђивању превода међународног стандарда финансијског извештавања за мала и средња правна лица (МСФИ за МСП), („Службени гласник РС“, број 83/2018).

Финансијски извештаји Агенције се приказују у облику прописаном Правилником о садржини и форми образаца финансијских извештаја за привредна друштва, задруге, и предузетнике, а у складу са Правилником о контном оквиру и садржини рачуна у контном оквиру за привредна друштва, задруге, и предузетнике, Правилником о рачуноводству Агенције. Наведени правилници преузимају Законом о рачуноводству дефинисан потпун скуп финансијских извештаја.

Финансијски извештаји Агенције састављају се под претпоставком да ће Агенција да послује на неограничен временски период, односно да ће наставити са пословањем у догледној будућности.

У складу са параграфом 2.36 - Одељак 2 МСФИ за МСП, **финансијски извештаји Агенције се припремају на рачуноводственој основи фактурисане реализације – обрачунска основа** По овој основи, ефекти трансакција и других догађаја се признају онда када се догоде (а не онда када се готовина или готовински еквивалент приме или исплате – готовинска основа).

Финансијски извештаји Агенције исказују се у хиљадама динара. Динар представља званичну функционалну и извештајну валуту у Републици Србији.

Финансијски извештаји су исказани у хиљадама динара (рсд), односно у домицилној валути Републике Србије.

Према курсној листи Народне банке на дан 31.12.2019. године, број 252 званични, закључни, средњи курсеви примењивани за прерачун девизних позиција биланса стања у динаре, за поједине главне валуте су били

1. **Девизни курсеви валута које важе на дан 31.децембра износе:**

|  |  |  |  |  |
| --- | --- | --- | --- | --- |
| Шифра валуте | Назив земље | Ознака валуте | Важи за | 2018. |
| 978 | Evropska monetarna unija | EUR | 1 | 117,5928 |
| 840 | SAD | USD | 1 | 104,9186 |
| 756 | Švajcarska | CHF | 1 | 108,4004 |

**3. ПРЕГЛЕД ЗНАЧАЈНИХ РАЧУНОВОДСТВЕНИХ ПОЛИТИКА**

**3.1. Некретнине, постројења и опрема**

Нематериjално улагање почетно се одмерава по набавноj вредности или цени коштања.

Нематеријално средство треба да буде признато ако и само ако је:

а) вероватно да ће будуће економске користи које су приписиве средству улити у Агенцију и

б) трошкове прибављања средства могуће поуздано измерити.

Након иницијалног признавања, нематеријално средство се књиговодствено води по трошку прибављања умањеном за акумулирану исправку вредности (акумулирану амортизацију) и било какве акумулиране губитке од умањења вредности.

Нематеријална улагања се отписују пропорционалним методом у складу са утврђеним корисним веком трајања набављених средстава. Основицу за амортизациjу нематериjалних улагања чини набавна вредност или цена коштања по одбитку њиховог остатка вредности. Остатак вредности јесте нето износ који Агенција очекује да добије за средство на крају његовог века употребе, по одбитку очекиваних трошкова отуђивања.

Као стална средства (некретнине, постројења и опрема), признају се ставке чији је корисни век употребе дужи од годину дана, уз услов да је појединачна набавна вредност у време набавке већа од 30.000,00 (словима: тридесетхиљада) динара.

Земљиште, грађевински објекти, опрема и остала основна средства се процењују по набавној вредности или по цени коштања, умањеним за исправку вредности по основу амортизације и исправку вредности по основу обезвређења.

Амортизација грађевинских објеката, опреме и осталих основних средстава врши се применом пропорционалног метода за свако средство посебно.

Приликом обрачуна амортизације основних средстава користе се следећи век трајања и стопе амортизације:

| Опис | Корисни век трајања (у годинама) | Стопа амортиза-ције (у%) |
| --- | --- | --- |
| **ГРАЂЕВИНСКИ ОБЈЕКТИ И ПОСТРОЈЕЊА** | | |
| Грађевински објекти високоградње и нискоградње армиранобетонске конструкције (зграде, мостови, тунели, надвожњаци, лукобрани, нафтоводи, водоводи, плиноводи и далеководи), као и постројења која се сматрају самосталним грађевинским објектом | 40 | 2,5% |
| Грађевински објекти нискоградње с доњим стројем (доњи строј путева и пруга, бране, насипи и сл.) | 33,33 | 3% |
| Грађевински објекти високоградње и нискоградње дрвене конструкције | 20 | 5% |
| Остали грађевински објекти | 10 | 10% |
| **ОПРЕМА** | | |
| Опрема (производна и преносна опрема) | 20 | 5% |
| Погонски и пословни инвентар (стројеви, алати, транспортна средства и уређаји), авиони и шинска возила | 10 | 10% |
| Намештај, пословни инвентар у трговини, угоститељству и туризму | 5 | 20% |
| Рачунарска опрема, софтвер (као део опреме) | 4 | 25% |
| Kанцеларијски намештај, телевизори | 6,45 | 15,50% |
| Камере, камкордери | 7 | 14,30% |
| Путнички аутомобили нови | 6,45 | 15,5% |
| Половни путнички аутомобили | 3,33 | 30% |
| Софтвер | 4 | 25% |
| **ОСТАЛА НЕПОМЕНУТА СРЕДСТВА** | 10 | 10% |

Основицу за обрачун амортизације грађевинских објеката, постројења, опреме и осталих основних средстава чини набавна вредност, односно цена коштања.

Накнадни издатак који се односи на основно средство након његове набавке или завршетка, увећава вредност средства ако испуњава услове да се призна као средство, тј. ако је век трајања дужи од годину дана и ако је вредност накнадног издатка виша од 30.000,00 динара.

Накнадни издатак који не задовољава услове из претходног става овог члана исказује се као трошак пословања у периоду у којем је настао. Такође, ако је накнадни издатак настао претежно по основу рада, потрошног материјала и ситнијих резервних делова, тај издатак се исказује као текући трошак одржавања.

Улагања на туђим основним средствима ради обављања делатности признају се и исказују на посебном рачуну као основна средства, под условом да су испуњени услови за признавање. Амортизација улагања на туђим основним средствима врши се на основу процењеног века коришћења који је утврђен уговором са власником тих средстава.

Некретнине, построjења и опрема престаjу да се исказуjу у Билансу стања, након отуђивања или када jе средство траjно повучено из употребе и када се од његовог отуђења не очекуjу никакве будуће економске користи.

Добици или губици коjи проистекну из расходовања или отуђења некретнина, построjења и опреме утврђуjу се као разлика између процењених нето прилива од продаjе и исказане нето књиговодствене вредности средстава и приказуjу се као приход или расход у билансу успеха.

**3.2 Алат и ситан инвентар**

Набављено средство чија је вредност у тренутку набавке нижа од 30.000,00 динара а већа од 2.000,00 динара признаје се као ситан инвентар и алат на залихама. Алат и инвентар који испуњава услове из става један овог пасуса, преко исправке 100% вредности алата и инвентара који се ставља у употребу, признаје се као трошак.

**3.3.** **Залихе**

Према параграфу 13.1-Одељак 13 МСФИ за ПМС –„Залихе“, залихе су средства:

а) коjа се чувају ради продаје у редовном пословању;

б) у процесу производње, а намењена су за продаjу; или

в) у облику материjала или помоћних средстава коjа се троше у процесу производње или приликом пружања услуга.“

Залихе Агенције могу да обухватаjу помоћни материjал коjи ће бити искоришћен у процесу пословања. Имајући у виду количину и вредност залиха, помоћног (канцеларијског) материјала који Агенција користи, све набавке овог материјала се књиже директно као трошак материјала у Билансу успеха, у периоду на који се односе.

Агенција у билансу стања на овој позицији исказује авансне уплате за набавку услуга и добара.

**3.4. Потраживања**

Краткорочна потраживања Агенције обухватаjу потраживања од купаца и осталих правних и физичких лица у земљи и иностранству а по основу продаје производа и услуга која доспевају у року од годину дана. Агенција на овој позицији води и потраживања од фондова за социјално осигурање а за исплаћене зараде које се рефундирају.

**3.5. Готовински еквиваленти и готовина**

Готовински еквиваленти и готовина обухватају новац у благајни, депозите по виђењу код банака и то у динарима и у девизама и издвојена новчана средства за посебне намене.

Средства на девизним рачунима код банака, прерачунавају се на дан Биланса стања у њихову динарску противвредност применом закључног средњег курса Народне банке Србије.

Пословне промене у току године на девизним рачунима и у девизној благајни прерачунавају се у динарску противвредност применом промптног средњег курса Народне банке Србије на дан пословне промене.

Издвојена новчана средства за посебне намене, су средства која је Агенција примила од Министарства привреде, или неког донатора, која се налазе на посебним текућим рачунима Агенције, намењеним искључиво за финансирање појединачних пројеката, које донира Агенција. Ова средства се преносе на крајњег корисника донације по испуњењу одговарајућих обавеза из уговора о донацијама, које крајњи корисници закључе са Агенцијом. У случају да крајњи корисници не испуне уговорне обавеза, ова средства Агенција враћа у буџет Републике Србије, или донатору, сразмерно неиспуњењу уговорених обавеза.

**3. 6. Активна временска разграничења**

Активна временска разграничења обухватају сва плаћања и све обрачунате приходе и расходе који се не односе на извештајни период на дан билансирања него на будући период. На овој позицији Агенција евидентира унапред плаћене трошкове сајмова у иностранству.

**3.7. Капитал**

У складу са параграфом 2.22 - Одељак 2 МСФИ за МСП капитал се дефинише као преостало учешће у имовини ентитета након одбитка свих његових обавеза. Капитал се признаје и исказује у Билансу стања по номиналној вредности. Капитал се може подкласификовати у извештају о финасијској позицији, а подкласификација се може извршити на средства која су уложили акционари, нераспоређену добит и добитке и губитке који се признају директно у капитал.

У случају да Агенција у Билансу успеха за одређену годину утврди нето добитак, та вредност нето добитка се преноси у Биланс стања на позицију „Нераспоређени добитак“.

У супротном случају, да Агенција у Билансу успеха за одређену годину утврди нето губитак, та вредност нето губитка се преноси у Биланс стања на позицију „Акумулирани губитак“. Уколико постоји нераспоређени добитак из ранијих година, Управни одбор Агенције, у домену своје надлежности, може у наредној години, донети одлуку о покрићу Акумулираног губитка, Нераспоређеним добитком.

**3.8. Обавезе**

Обавезама се сматрају:

* дугорочне обавезе,а које доспевају за плаћање у периоду дужем од годину дана (обавезе према повезаним правним лицима, дугорочни кредити и остале дугорочне обавезе),
* краткорочне обавезе, а које доспевају на плаћање у периоду краћем од годину дана (обавезе према буџету Републике Србије за сва трансферисана средства која се даље, као подстицајна средства, трансферишу привредним субјектима у оквиру позитивног учешћа у реализацији уредби/програма Агенције у сарадњи са Министарством привреде),
* краткорочне обавезе из пословања (добављачи и остале обавезе из пословања).

У складу са одредбама ПРАВИЛНИКА О САДРЖИНИ И ФОРМИ ОБРАЗАЦА ФИНАНСИЈСКИХ ИЗВЕШТАЈА ЗА ПРИВРЕДНА ДРУШТВА, ЗАДРУГЕ И ПРЕДУЗЕТНИКЕ ("Сл. гласник РС", бр. 95/2014 и 144/2014), Агенција је у оквиру билансне позиције Краткорочне обавезе исказала: *ПАСИВНА ВРЕМЕНСКА РАЗГРАНИЧЕЊА. ПАСИВНА ВРЕМЕНСКА РАЗГРАНИЧЕЊА односе се на примљена и неутрошена средства по основу донација.* За износ утрошених средстава, по основу примљених, наменских средстава, исказују се у билансу успеха, у истом износу, приходи од премија, субвенција, дотација и донација и одговарајући трошкови по врстама трошка.

На овој билансној позицији Агенција евидентира и неотписану вредност зграде у Зајечару која јој је додељена на неограничено коришћење Закључком Владе РС 05 број 464-579/2007 од 9. августа 2010. године и 05 број: 361-12329/2015 од 19. новембра 2015. године.

**3.9. Приходи**

Приходи Агенције настају у току редовних активности Агенције и приказују бруто прилив економских користи које је Агенција примила или потражује за свој рачун.

Приходи се одмеравају по фер вредности примљених накнада или потраживања, односно, они се одмеравају по фер (правичној) вредности примљене накнаде или накнаде која ће се примити и представљају износе који се добијају за продата добра и извршене услуге у току редовног пословања, умањене за рабате и друге попусте, евентуални порез на додату вредност и друге порезе при продаји.

Добици представљаjу друге ставке коjе задовољаваjу дефинициjу прихода и могу, али не мораjу да проистекну из уобичаjених активности Агенције. Добици представљаjу повећања економских користи и као такви по природи нису различити од прихода. Добици укључуjу добитке проистекле из продаjе дугорочних средстава, нереализоване добитке (нпр. добици који проистичу из ревалоризациjе утуживих вредносних папира и добици који резултују из пораста исказане вредности дугорочних средстава. Добици се приказуjу на нето основи, након умањења за одговараjуће расходе.

*Приходи од услуга* - Када се резултат неке трансакције која укључује пружање услуга може поуздано измерити, приход повезан са том трансакцијом треба да буде признат према степену довршености те трансакције на датум Биланса стања. Резултат трансакције се може поуздано измерити када су испуњени сви следећи услови:

* износ прихода се може поуздано измерити;
* вероватно је да ће се економске користи од односне трансакције улити у Агенцију;
* фаза комплетности односне трансакције на датум Биланса стања се може поуздано измерити и
* трошкови који су настали или трошкови који ће настати у односу на ту трансакцију се могу поуздано измерити.

Када резултат трансакције која укључује пружање услуга не може бити поуздано измерен, приход повезан са том трансакцијом је признат само до висине признатих расхода који се могу надокнадити.

У складу са параграфом 23.1 и 23.4 - Одељак 23 МСФИ за МСП, Агенција као приходе признаје и сва примања из буџета Републике Србије, а односе се на финансирање текућих активности Агенције. Примања из буџета Републике Србије која Агенција преноси привредним субјектима као подстицајна средства се евидентирају на обавезама Агенције.

Приходи од камата се књиже у корист Биланса успеха, у оквиру позиције Финансијски приходи, на конту Приходи по основу камата (662), у обрачунском периоду када су настали, под условом да је испуњено следеће:

* износ прихода се може поуздано измерити;
* вероватно је да ће се економске користи од односне трансакције улити у Агенцију.

**3.10. Расходи**

Расходи обухватаjу трошкове коjи проистичу из уобичаjених активности Агенције и губитке. Трошкови коjи проистичу из уобичаjених активности Агенције укључуjу: трошкове материјала, трошкове зарада, накнада зарада и остале личне расходе, трошкове производних услуга, трошкове амортизације и резервисања и нематеријалне трошкове, независно од момента плаћања.

Губици представљаjу друге ставке коjе задовољаваjу дефинициjу расхода и могу, али не мораjу, да проистекну из уобичаjених активности Агенције. Губици представљаjу смањења економских користи и као такви нису по своjоj природи различити од других расхода. Губици се приказуjу на нето основи, након умањења за одговараjуће приходе.

Трошкови позаjмљивања признаjу се у складу са параграфом 25.2 - Одељак 25 МСФИ за МСП -трошкови позајмљивања као расход у добитку или губитку у периоду у ком су настали.

**3.11. Позитивне и негативне курсне разлике**

Све позиције средстава и обавеза у страним средствима плаћања прерачунавају се у њихову динарску противвредност по званичном средњем курсу Народне банке Србије важећем на дан Биланса стања (закључни курс) односно уговореном курсу у случају да такав курс одступа од поменутог званичног средњег курса Народне банке Србије.

Пословне промене у страним средствима плаћања током године прерачунавају се у динаре по званичном средњем курсу Народне банке Србије, важећем на дан сваке промене (промптни курс).

Позитивне и негативне курсне разлике, настале прерачуном средстава и обавеза исказаних у страним средствима плаћања, на дан биланса, као и оне настале прерачуном пословних промена у страним средствима плаћања у току године, исказују се у билансу успеха у оквиру билансне позиције Финансијских прихода или Финансијских расхода. Позитивни и негативни ефекти уговорених валутних клаузула по основу потраживања и обавеза у динарима са валутном клаузулом, настали применом уговореног курса, такође се исказују у билансу успеха у оквиру Финансијских прихода или Финансијских расхода, по основу ефеката валутне клаузуле.

**3.12. Порез на добитак**

Пoрeз на дoбитак прeдставља изнoс кoји сe oбрачунава и плаћа у складу са Закoнoм o пoрeзу на дoбит правних лица.

Пoрeз на дoбитак у висини који утврђује Закон о порезу на добит правних лица се плаћа на пореску основицу утврђену пореским билансом. Пореска основица приказана у пореском билансу укључује добитак приказан у Билансу успеха и корекције дефинисане пореским прописима Републике Србије.

Позитивни прописи Републике Србије не предвиђају могућност да се порески губици из текућег периода могу користити као основа за повраћај пореза плаћеног у претходним периодима. Међутим, губици из текућег периода могу се пренети на рачун добитака из будућих обрачунских периода, али не дуже од десет година.

Агенција је у складу са чланом 44. Закона о порезу на добит правних лица, као недобитна организација, (шифра претежне делатности: 8413 – уређење пословања и допринос успешном пословању у области економије), ослобођена обавезе плаћања пореза на добитак у години за коју се одобрава ово право. Да би Агенција стекла ово право потребно је да вишак прихода остварених на тржишту у односу на одговарајуће расходе, за односну годину, не прелази 400.000 динара, под следећим условима:

* да Агенција не расподељује тако остварени вишак својим оснивачима, директорима, запосленима или са њима повезаним лицима;
* да лична примања која Агенција исплаћује запосленима, директорима и са њима повезаним лицима не прелази износ двоструког просека за делатност у којој је Агенција разврстана;
* да Агенција не расподељује имовину у корист својих оснивача, директора, запослених или са њима повезаних лица.

Агенција своје, евентуалне, обавезе за порез на добитак утврђује попуњавањем одговарајућег ПБН обрасца – образац пореског биланса за недобитне организације. Вредност утврђене обавезе за порез на добитак из поменутог ПБН обрасца преноси се у Биланс успеха Агенције на позицију „Порески расходи периода“ (конто 721 дугује и конто 481 – обавезе по основу пореза на добитак потражује).

**3.13. Накнадно установљене грешке**

Корекција грешака које су настале у једном, а уочене у наредном обрачунском периоду врши се на начин утврђен параграфом 10.19, 10.20, 10.21, 10.22 и 10.23 - Одељак 10 МСФИ за МСП – „Рачуноводствене политике, процене и грешке“.

Грешке које су настале у једном периоду, а уочене у другом периоду могу имати карактер:

* материјално значајне грешке или
* материјално безначајне грешке.

У пословним књигама Агенције се материјално значајном грешком сматра грешка у износу од 1% од укупног прихода Агенције за извештајну годину а исправка се врши преко рачуна нераспоређене добити из ранијих година, односно нераспоређеног губитка ранијих година.

**4.**  **НЕМАТЕРИЈАЛНА УЛАГАЊА**

Бруто промене на нематеријалним улагањима у 2019. дате су у преледу који следи:

|  | **Нематеријална улагања** | **Укупно** |
| --- | --- | --- |
| **Набавна вредност:** |  |  |
| **I** Стање 31.12.2018. | 5.079 | 5.079 |
| **II** Повећање у 2019. | 1.209 | 1.209 |
| **III** Амортизација 2019 | 990 | 990 |
| **IV Стање 31.12.2019.** | **5.298** | **5.298** |
| **Исправка вредности:** |  |  |
| **V Стање 31.12.2018.** | **2.619** | **2.619** |
| **Садашња вредност 31.12.2019. (IV-V)** | **2.679** | **2.679** |

Садашња вредност 31.12.2018 (I-V) 2.460 2.460

Нето вредност нематеријалне имовине у износу од 2.679 хиљада динара представља набавку и надоградњу неопходних софтверских апликација као што су ЦМР база, office, евиденцију долазака и одласка са посла и сл.

5. ОСНОВНА СРЕДСТВА

Бруто промене на опреми у 2019. години дате су у прегледу који следи:

| **Земљиште** | **Зграда** | **Опрема** | **Збир** |
| --- | --- | --- | --- |
| **Набавна вредност:** |  |  |  |
| **I** Стање 31.12.2018. 400 | 36.841 | 43.835 | 81.076 |
| **II Повећање 2019** |  | 3.805 | 3.805 |
| **III** Смањење 2019 |  | 94 | 94 |
| **IV Стање 31.12.2019. 400** | **36.841** | **47.546** | **84.787** |
| **Исправка вредности:** |  |  |  |
| **V Стање 31.12.2018.** | **7.393** | **35.690** | **43.083** |
| **VI** Амортизација 2019 | 921 | 3.925 | 4.846 |
| **Садашња вредност**  **31.12.2019. (IV-V-VI) 400** | **28.527** | **7.931** | **36.858** |

**Садашња вредност**

**31.12.2018. (I-V) 400 29.448 8.145 37.993**

Укупна амортизација за 2019. годину износи рсд 5.836 хиљада. Код обрачуна амортизације коришћен је пропорционални метод (Напомена 3.1. овог извештаја).

Нето вредност опреме од 7.931 хиљада динара чини неотписана вредност:

* рачунарске опреме у износу од 4.132 хиљаде динара,
* аутомобила у износу од 225 хиљаде динара,
* канцеларијске опреме у износу од 3.574 хиљаде динара.

Износ од 28.527 хиљаде динара представља неотписану вредност зграде у Зајечару а износ од 400.хиљаде динара представља вредност земљишта у Зајечару (напомена 3.1.)

**6. ПЛАЋЕНИ АВАНСИ ЗА ЗАЛИХЕ И УСЛУГЕ**

|  |  |  |  |
| --- | --- | --- | --- |
|  | **У хиљадама динара** | | |
|  | **31. децембар** | | |
|  | **2019.** |  | **2018.** |
|  |  |  |  |
| Плаћени аванси за услуге | 3.035 |  | 4.466 |

Плаћени аванси у укупном износу од 3.035 хиљада динара представљају уплате за набавку бензина, авансно плаћање за услуге ревизије финансијских извештаја Агенције за 2019. годину (ревизија ће се реализовати у мају месецу 2020. године), закуп гаражних места за први квартал 2020. године и сл.

**7. ПОТРАЖИВАЊА**

Потраживања по основу продаје услуга са стањем на дан 31.12.2019.године у износу од рсд 1.508 хиљаде дато је у табели како следи:

|  |  |  |  |
| --- | --- | --- | --- |
|  | 2019 | 2018 | |
| -Купци у земљи  -Купци у иностранству | 968 | 473  259 |
| -Потраживања по основу активиране менице | 540 | 540 | |
| **7. Укупно:** | **1.508** | **1.272** | |

Потраживања у износу од 968 (у хиљадама динара у билансу стања), обухватају потраживања од купаца-учесника на међународним сајмовима и корисника услуга РАС. Потраживања по основу активиране менице за Програм подршке иновативним брзорастућим МСП из 2012. године у износу од 540 хиљада динара су презентирана на остала потраживања. Иаоко се ради о сумњивим и спорним потраживањима (корисник је више од три године у блокади) није урађена исправка вредности потраживања јер се ради о буџетским средствима и уколико се ни по истеку временског периода од 10 година не наплати меница урадиће се отпис потраживања на основу застарелости.

**8. ПОТРАЖИВАЊА ИЗ СПЕЦИФИЧНИХ ПОСЛОВА** у износу од 11 хиљада динара обухватају потраживања за платни промет између наменских подрачуна Развојне агенције Србије.

9. ДРУГА ПОТРАЖИВАЊА

Друга потраживања са стањем на дан 31.12.2019.године износе рсд 1.544 хиљада, а према аналитичкој евиденцији чине:

|  |  |
| --- | --- |
|  | **2019 2018** |
| 1.Потраживање за више плаћен порез на добит | 632 632 |
| 2.Потраживање за породиљско боловање | 872 3.785 |
| 3.Потраживање од запослених-аконтације за сл.пут | 40 27 |
| **8.Укупно** | **1.544 4.444** |

**10. ГОТОВИНСКИ ЕКВИВАЛЕНТИ И ГОТОВИНА**

Готовински еквиваленти и готовина дати су у прегледу који следи:

|  |  |  |
| --- | --- | --- |
|  | **2019** | **2018** |
| Редовни рачун | 823.099 | 693.391 |
| Рачун за наплату прихода од продаје | 15.299 | 8.059 |
| Рачун боловања  Уредба Инвестиције до 100 | 2.770  180.858 | 3.304  203.433 |
| Посебни подрачуни за реализацију Мера МП и рачуни међународних донација | 248.928 | 212.531 |
| **9.Укупно** | **1.270.954** | **1.120.718** |

Средства на рачунима су потврђена изводима са рачуна сачињеним на дан 31.12.2019.године. Сви рачуни се налазе код Управе за трезор и Народне банке Србије.

11. АКТИВНА ВРЕМЕНСКА РАЗГРАНИЧЕЊА

|  |  |  |
| --- | --- | --- |
| **2019** |  | **2018** |
| Унапред плаћени трошкови 54.848 |  | 52.708 |
| Унапред плаћени трошкови-каско 143 |  |  |
| Потраживања за међународне пројекте 13.987 |  | 8.707 |
| **10.Укупно 68.978** |  | **61.415** |

Унапред плаћени трошкови у износу од 54.848 хиљада динара представљају унапред плаћене трошкове сајмова у иностранству чија се реализација планира у 2020. години.

|  |  |  |  |
| --- | --- | --- | --- |
|  | **Сајмови** | **Плаћено у динарима** | **Плаћено у еврима** |
| 1 | Prodexpo | 7.492.943 | 63.719 |
| 2 | FruitLogistica | 4.101.263 | 34.877 |
| 3 | Embedded | 4.629.183 | 39.366 |
| 4 | Prowine | 1.914.583 | 16.281 |
| 5 | Hannover Messe | 5.900.905 | 50.181 |
| 6 | PLMA | 7.356.155 | 62.556 |
| 7 | EIMA | 729.754 | 6.206 |
| 8 | SIAL | 6.894.243 | 58.628 |
| 9 | Chicago PLMA | 4.882.686 | 41.522 |
| 10 | Gulfood | 7.424.400 | 63.137 |
| 11 | Biofach | 3.522.130 | 29.952 |
|  | **У К У П Н О** | **54.848.245** | **466.425** |

Износ од 13.987 хиљаде динара представља потраживања од партнера из Мађарске за рефунадацију одобрених трошкова за два пројекта из Дунав транснационалног програма.

**ПАСИВА**

12. КАПИТАЛ

Основни и остали капитал у износу од 15.142 хиљаде динара представља наслеђену билансну позицију Националне агенције за регионални развој и представља акумулиране вишкове прихода над расходима ранијих година.Основни и остали капитал у износу од 15.142 хиљаде уписан је у Привредном суду 20.02.2019. године.

Нераспоређена добит ранијих година у износу од 16.826 хиљаде динара представља добит ранијих година СИЕПА И НАРР.

**13. ОБАВЕЗЕ ИЗ ПОСЛОВАЊА**

Агенција је са стањем на дан 31.12.2019. године исказала обавезе из пословања од рсд 16.540 хиљада,како је дато у табели:

|  |  |  |
| --- | --- | --- |
| **Обавезе из пословања: 2019** |  | **2018** |
|  |  |  |
| Добављачи у земљи 16.281 |  | 3.122 |
| Добављачи у иностранству 259 |  | 4.491 |
| **12.Укупно 16.540** |  | **7.613** |

Обавезе у износу од 16.540 хиљаде динара обухватају:

* Износ од 16.281 хиљаде динара представља обавезе према добављачима у земљи. Највеће учешће у овим обавезама имају акредитоване регионалне развојне агенције за фактурисане вредности које се односе на услуге реализације стандардизованог сета услуга, менторинга и теренске контроле корисника Програмa за подршку почетницима за започињање посла – Start up. Пошто су услуге извршене у новембру и децембру 2019. године, било је потребно урадити контролу и верификацију спроведених услуга. Обавезе према добављачима у износу од 16.281 хиљаде динара су скоро у целости измирене у периоду јануар-фебруар 2020. године.
* Износ од 259 хиљада динара представља обавезе према добављачима у иностранству за трошкове закупа сајамског простора (фактурисаног) у 2020. години.

Обавезе са добављачима у земљи су усаглашене са 31.12.2018**.** године

**14. ОСТАЛЕ КРАТКОРОЧНЕ ОБАВЕЗЕ**

Агенција је са стањем на дан 31.12.2019.године исказала остале краткорочне обавезе у износу од рсд 1.205.362 хиљада и представља обавезу Агенције за коначну исплату по програмима/пројектима које реализује у складу са Програмом рада.

Обавезе за коначну реализацију пројеката/програма у укупном износу од 1.205.326 хиљада динара обухватају:

* Обавезе за реализацију програма/пројеката из 2019. године у укупном износу од 406.476 хиљада динара;
* Обавезе за реализацију програма/пројеката из претходних година у укупном износу од 595.001 хиљаде динара;
* Обавезе за реализацију програма по уредби Министарства привреде из 2019. године у укупном износу од 203.849 хиљада динара.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | | **Обавезе према буџету РС за реализацију програма Агенције из 2019. године** | | | | | **План 2019** | | | **Реализација до 31.12.2019.** | | **Салдо 31.12.2019.** | |
| 1 | | Обавезе за реализацију Програма подршке секторима прерађивачке индустрије | | | | | 20.000.000,00 | | | 1.755.951,24 | | 18.244.048,76 | |
| 2 | | Обавезе за реализацију Програма подршке интернационализацији ММСП кроз индивидуално учешће на међународним сајмовима у иностранству | | | | | 30.000.000,00 | | | 10.812.855,74 | | 19.187.144,26 | |
| 3 | | Обавезе за реализацију Програма подршке дигиталној трансформацији ММСП | | | | | 70.000.000,00 | | |  | | 70.000.000,00 | |
| 4 | | Обавезе за реализацију Програма подршке МСП за улазак у ланце добављача | | | | | 150.000.000,00 | | |  | | 150.000.000,00 | |
| 5 | | Обавезе за реализацију швајцарског програма за промоцију извоза-SIPPO | | | | | 6.940.800,00 | | | 4.219.963,70 | | 2.720.836,30 | |
| 6 | | Обавезе за реализацију Пројекта  „ЈICA- промоција менторинга фаза 2“ | | | | | 3.900.000,00 | | | 3.400.000,00 | | 500.000,00 | |
| 7 | | Обавезе за реализацију Програма финансијске подршке корисницима IPA програма територијалне сарадње | | | | | 40.000.000,00 | | | 27.267.753,21 | | 12.732.246,79 | |
| 8 | | Програм интернационализације МСП 2018-2019 | | | | | 110.000.000,00 | | |  | | 110.000.000,00 | |
| 9 | | Пројекат управљања ризиком одрживости инвестиционих пројеката и анализирање ивестиционих портфолиа | | | | | 5.000.000,00 | | |  | | 5.000.000,00 | |
| 10 | | Обавезе за реализацију Програма за унапређење сарадње и подизање капацитета на регионалном и локалном нивоу | | | | | 20.000.000,00 | | | 1.908.000,00 | | 18.092.000,00 | |
|  | | **Укупно** | | | | | **455.840.800,00** | | | **49.364.523,89** | | **406.476.276,11** | |
|  | | **Обавезе према буџету РС за реализацију програма Агенције из претходних година** | | | | |  | | |  | |  | |
| 1 | | Програм подршке МСП за улазак у ланце добављача из 2018. год. - компонента 2 | | | | | 328.500.000,00 | | |  | | 328.500.000,00 | |
| 2 | | Програм подршке МСП за улазак у ланце добављача из 2018. год. - компонента 1 | | | | | 20.000.000,00 | | |  | | 20.000.000,00 | |
| 3 | | Програм подршке конкурентности, продуктивности и интернационализацији ММСПП из 2018. године | | | | | 61.791.330,12 | | | 51.212.972,37 | | 10.578.357,75 | |
| 4 | | Програм интернационализације МСП 2018 | | | | | 90.000.000,00 | | | 87.855.117,60 | | 2.144.882,40 | |
|  | **Обавезе према буџету РС за реализацију програма Агенције из претходних година** | | | **План 2019** | | **Враћена средства од стране корисника или реализоване менице** | | | **Реализација до 31.12.2019.** | | **Салдо 31.12.2019.** | | |
| 1 | Уредбa о условима и начину привлачења директних инвестиција („Службени гласник РС“, бр. 110/2016) | | | 203.433.150,79 | |  | | | 22.575.008,08 | | 180.858.142,71 | | |
| 2 | Програм за подршку почетницима за започињање посла –Start UP 2017 | | | 101.038.799,30 | | 426.000,00 | | | 63.541.681,00 | | 37.923.118,30 | | |
| 3 | Подршка секторима прерађивачке индустрије 2017 | | | 21.707.411,71 | |  | | | 18.099.132,00 | | 3.608.279,71 | | |
| 4 | Унапређење економског развоја 2017 | | | 2.714.842,59 | | 100.042,41 | | |  | | 2.814.885,00 | | |
| 5 | Програм за унапређење сарадње и подизање капацитета на регионалном и локалном нивоу | | | 5.000.000,00 | |  | | | 1.857.383,00 | | 3.142.617,00 | | |
| 6 | Теренска контрола - Програм за подршку почетницима за започињање посла –Start UP 2016 | | | 927.000,00 | | 504.321,61 | | | 372.000,00 | | 1.059.321,61 | | |
| 7 | Програм интернационализације 2016-1 компонента | | | 1.000.000,00 | |  | | |  | | 1.000.000,00 | | |
| Средства која су у јануару 2020. године враћена у буџет РС - као неутрошена средства по програмима из 2018. године | | | | | | | | | | | 1.100.000,00 | | |
| 2.000.000,00 | | |
| 271.084,07 | | |
| **УКУПНО** | | | | **836.112.534,51** | | **1.030.364,02** | | | **245.513.294,05** | | **595.000.688,55** | | |
|  | | | **Обавезе према буџету РС за реализацију уредби Министарства привреде из 2018. године** | | **План 2019** | | | **Реализација до 31.12.2019.** | | | | | **Напомена** |
| 1 | | | Програм ССУ за АРРА (мере МП 2019) | | 14.642.532,09 | | | 2.610.452,01 | | | | | 12.032.080,08 износ је враћен у буџет РС |
| 2 | | | Програм подршке МСП за набавку опреме у 2018. години (мере МП 2018) | | 45.594.153,09 | | | 45.594.153,09 | | | | | 0,00 |
| 3 | | | Програм ССУ за ММСП које се реализују преко АРРА (мере МП 2018) | | 13.127.993,72 | | | 9.576.361,40 | | | | | 3.551.632,32-средства су распоређена у 2019. години |
|  | | | **Укупно за реализацију уредби 2018** | | **73.364.678,90** | | | **57.780.966,50** | | | | |  |

|  |  |  |  |  |  |
| --- | --- | --- | --- | --- | --- |
|  | **Обавезе према буџету РС за реализацију уредби Министарства привреде из 2019. године** | **План 2019** | **Враћена средства од стране корисника** | **Реализација до 31.12.2019.** | **Салдо 31.12.2019.** |
| 1 | Програм ССУ за АРРА (мере МП 2019) | 20.000.000,00 |  | 2.930.850,00 | 17.069.150,00 |
| 2 | Програм ССУ за ММСП које се реализују преко АРРА (мере МП 2019) | 25.551.632,32 |  | 15.566.998,84 | 9.887.651,48 |
| 3 | Програм подршке МСП за набавку опреме у 2019. години (мере МП 2019) | 2.295.330.885,17 | 1.182.500,00 | 2.119.621.273,05 | 176.892.112,12 |
|  | **Укупно за реализацију уредби** | **2.340.882.517,49** | **1.182.500,00** | **2.138.119.121,89** | **203.848.913,60** |

***Рекапитулација:***

|  |  |  |  |
| --- | --- | --- | --- |
| Планирана – пренета средства из буџета РС | Реализација до 31.12.2019. године | Средства враћена од корисника | Резервисање за 2020. годину |
| **3.706.200.530,90** | **2.490.777.906,33** | **2.212.864,02** | **1.205.325.878,26** |

**Салда која су исказана на обавезама за коначну реализацију програма/пројеката** представљају обавезу Агенције према корисницима подстицајних средстава за коначну исплату по испуњењу уговорених обавеза, односно обавезу враћања средстава у буџет РС уколико се уговорене обавезе не испуне. Износ од 2.144.882,40 динара за Програм интернационализације МСП 2018. ће се уплатити у буџет Републике Србије, Програм је реализован и неутрошена средства се враћају у буџет РС. Такође, износи који су наплаћени по основу активираних меница: 100.042,41 динар за Економски развој 2017 и 504.321,61 динара по основу теренске контроле корисника Програма за подршку почетницима за започињање посла –Start UP 2016 ће се вратити у буџет Републике Србије, програми су завршени, а менице су активиране и наплаћене од корисника за које је накнадном контролом утврђено да нису испунили своје уговорене обавезе.

Износи од: 1.100.000,00 динара за “Програм промоције извоза-2017. година”, 2.000.000,00 динара за „Програм подршке конкурентности МСП- 2017. година“, 271.084,00 динара за „Програм подршке извозницима 2017. година“, су неутрошена средства по овим програмима, која нису била распоређена финансијским планом Агенције за 2019. годину, већ су почетком јануара 2020. године уплаћена у буџет Републике Србије.

Преостали износ од 36 хиљада динара на осталим краткорочним обавезама представља обавезу Агенције за плаћање услуга мобилне телефоније за децембар 2019. године.

**15. ПАСИВНА ВРЕМЕНСКА РАЗГРАНИЧЕЊА**

|  |  |  |
| --- | --- | --- |
| **2019** |  | **2018** |
| Примљене условљене донације 130.992 |  | 60.605 |
|  |  |  |
| **14.Укупно 130.992** |  | **60.605** |

Пасивна временска разграничења на дан 31. децембра 2019. године износе 130.992 хиљада динара и односе се на резервисања за издвојена новчана средства, примљена од међународних организација (донатора) која се налазе на посебним текућим динарским рачунима Агенције, намењеним искључиво за финансирање појединачних пројеката, које донира Агенција. Ова средства се преносе на корисника донације по испуњењу одговарајућих обавеза из уговора о донацијама и у моменту кад се испуне услови за исплату трошкова, средства са пасивних временских разграничења се оприходују, до момента док не постоји веродостојна рачуноводтвена исправа за исплату накнаде за реализацију активности дефинисане овим уговорима средства остају на ПВР. Будући да постоји одређени степен неизвесности у погледу испуњења уговорених обавеза из уговора са корисницима средстава-донација, те обавеза Агенције да се део ових средстава која корисници средстава- донација не оправдају врати донатору- то је за наведени износ исказано резервисање по основу средстава за донације у оквиру обавеза из пословања.

Први пут се ове године појављује позиција ***одложени приходи за унапред плаћену закупнину за сајмове 2020. године*** и стање на дан 31.12.2019. године је 73.153 хиљаде динара. Унапред плаћена закупнина се у финансијским извештајима евидентира у билансу стања на унапред плаћеним трошковима, а тек се у наредној години, када се сајмови реализују, ова плаћања са билансне позиције 0070-активна временска разграничења пребацују на билансну позицију 1026-трошкови производних услуга, односно трошкови сајмова.

Имајући у виду да се Финансијским планом Агенције ова средства обезбеђују у текућој години за трошкове који ће настати у наредној години, а у складу са одељком 20 МСФИ за МСП (24.4.( б )), примања из буџета Републике Србије у текућој години намењена за реализацију сајмова у наредној години, Агенција ће трошкове сајмова признати у години када се сајмови стварно реализују.

|  |  |
| --- | --- |
| **Назив** | **Износ** |
| Одложене донације – Пренета средства из СИЕПА и НАРР по основу међународних донација и средства за реализацију Европске мреже предузетништва | 26.660 |
| Одложени приходи за унапред плаћену закупнину за сајмове 2020. години | 73.153 |
| Одложене донације *PSD-USAID* | 2.252 |
| Одложени приходи - некретнина у Зајечару | 28.527 |
| Одложени приходи - земљиште у Зајечару | 400 |
| **Укупно** | **130.992** |

**БИЛАНС УСПЕХА**

16. ПОСЛОВНИ ПРИХОДИ

|  |  |  |  |
| --- | --- | --- | --- |
| **ВРСТА ПРИХОДА 2019** |  | | **2018** |
| 1. Приходиод продаје услуга на домаћем тржишту 7.255 |  | | 3.738 |
| 2. Приходи од условљених донација: 332.095 |  | | 427.125 |
| 3. Приходи од нефинансијске имовине: 1.399 | |  | 1.719 |
| **16.Укупно (1 do 3) 340.749** |  | | **432.582** |

16.1**. Приходи од продаје робе, производа и услуга**  у износу од 7.255 хиљада динара су реализовани од стране учесника - привредника на међународним сајмовима, организацију учешћа наших привредника на сајмовима је, између осталих, реализовао и РАС (напомене 3.9.).

16.2.**Приходи од условљених донација** у износу од 332.095 хиљада динара у 2019. години односе се на:

* средства која су из буџета Републике Србије (укупна сресдства 800.000 хиљаде динара за 2019. годину), у складу са Законом о буџету Републике Србије за 2018. годину преко надлежног министарства Министарства привреде, уплаћена на месечном нивоу Агенцији, за финансирање текућег пословања. Од укупно трансферисаног износа од 800.000 хиљаде динара, Агенција је на приходима реализовала износ од **311.698 хиљаде динара** .
* искоришћена – потрошена средства, **3.804 хиљаде** динара примљених по основу условљених донација за реализацију пројекта ЕЕН,
* искоришћена – потрошена средства , **15.672 хиљаде динара** за реализацију Дунав транснационални програм.
* Амортизована вредност зграде у Зајечару у износу од **921 хиљаде динара.**

16.3. **Приходи од нефинансијске имовине** у износу од 1.399 хиљада динара динара су реализовани рефундацијом трошкова електричне енергије, централног грејања и сл. од стране РАРИС и АПР који користе пословне просторије у Зајечару.

17. ПОСЛОВНИ РАСХОДИ

|  |  |  |
| --- | --- | --- |
| **ВРСТА РАСХОДА 2019** |  | **2018** |
| 1. Трошкови материјала, горива и енергије 13.267 |  | 10.796 |
| 2. Трошкови зарада, накнада и остали лични расходи 182.341 |  | 166.647 |
| 3. Трошкови производних услуга 116.036 |  | 88.989 |
| 4. Трошкови амортизације 5.836 |  | 6.340 |
| 5.Нематеријални трошкови 22.954 |  | 103.188 |
| **17.Укупно (1 do 5) 340.434** |  | **375.960** |

**17.1. ТРОШКОВИ МАТЕРИЈАЛА И ЕНЕРГИЈЕ**

|  |  |
| --- | --- |
|  | **2019.** |
| Трошкови осталог материјала | 1.501 |
| Тошкови горива и енергије | 7.909 |
| Tрошкови инвентара | 3.857 |
|  | **13.267** |

**17.2.ТРОШКОВИ ЗАРАДА НАКНАДА ЗАРАДА И ОСТАЛИ ЛИЧНИ РАСХОДИ**

|  |  |
| --- | --- |
|  | **2019.** |
| Бруто зараде | 125.343 |
| Доприноси на терет послодавца | 21.436 |
| Уплата разлике за зараде у складу са Законом о привременом смањењу плата у јавном сектору | 12.772 |
| Накнада за уплату у буџет-особе са инвалидитетом | 585 |
| Уговори о привременим и повременим пословима | 978 |
| Накнаде члановима Управног одбора | 4.774 |
| Остали лични расходи | 16.453 |
|  | **182.341** |

**17.3. ТРОШКОВИ ПРОИЗВОДНИХ УСЛУГА**

|  |  |
| --- | --- |
|  | **2019.** |
| Услуге штампања | 1.335 |
| Трошкови ПТТ услуга | 1.892 |
| Трошкови одржавања | 6.229 |
| Трошкови закупа | 16.058 |
| Трошкови рекламе и пропаганде | 2.206 |
| Трошкови сајмова | 86.305 |
| Трошкови комуналних и остале производне услуге | 2.011 |
| **Трошкови производних услуга** | **116.036** |

Закупнина се односи на пословни простор канцеларија РАС у Београду, у Кнеза Милоша 12 (укупно 1.201,91 м2 по цени од 8,3215 евр-а канцеларијског простора ). Закуподавац је Привредна комора Србије.

Агенција је у 2019. години реализовала 17. сајмова:

|  |  |  |  |  |
| --- | --- | --- | --- | --- |
| **Р.БР.** | | **НАЗИВ САЈМА ИЗНОС РСД** | | **ИЗНОС ЕУР** |
| 1 | Fruit Logistica | | 3.786.427,37 | 32.088,37 |
| 2 | Prodexpo | | 6.669.177,71 | 56.518,46 |
| 3 | Biofach | | 2.495.802,02 | 21.150,86 |
| 4 | Glulfood | | 7.770.356,86 | 65.850,48 |
| 5 | Prowein | | 3.277.399,58 | 27.774,57 |
| 6 | Hanover Messe | | 5.248.312,00 | 44.477,22 |
| 7 | Mosbuild | | 5.973.744,30 | 50.624,95 |
| 8 | Mostar | | 926.876,80 | 7.854,89 |
| 9 | Plma | | 5.130.039,98 | 43.474,92 |
| 10 | World Food Msccow | | 6.952.837,58 | 58.922,35 |
| 11 | Anuga | | 10.081.961,44 | 85.440,35 |
| 12 | A+A | | 3.931.851,64 | 33.320,78 |
| 13 | Agritechnica | | 5.982.951,69 | 50.702,98 |
| 14 | Tirana | | 5.370.413,36 | 45.511,98 |
| 15 | Israfood | | 5.868.550,78 | 49.733,48 |
| 16 | China International | | 3.574.389,02 | 30.291,43 |
| 17 | Pro Wine China | | 3.263.927,26 | 27.660,40 |
|  | **Укупно** | | **86.305.019,39** | **731.398,47** |

**17.4.** Трошкови амортизације у 2019. у износу од 5.836 хиљада динара у целости представљају трошкове амортизације обрачунате у складу са рачуноводственом политиком описаном у Напомени 3.1

**17.5 Нематеријални трошкови у укупном износу од 22.954 хиљаде динара обухватају:**

***Трошкове непроизводних услуга*:**

* Консултантске услуге ....................................................................253 хиљ.динара
* Медицинске услуге.........................................................................457 хиљ. динара
* Услуге адвоката...............................................................................338 хиљ. динара
* Услуге превођења и лектуре ..............................................................8 хиљ. динара
* Семинаре и стручно усавршавање запослених ............................579 хиљ. динара
* Услуге ревизије................................................................................ 852 хиљ. динара
* Услуге архивирања ............................................................................205 хиљ. динара
* Услуге чишћења пословних просторија...........................................934 хиљ. динара
* Услуге press клипинга........................................................................584 хиљ. динара
* B2B………………………………………………………………….....83 хиљ. динара
* Accelerator i2RIntegrate……………………………………….......9.799 хиљ. динара

У к у п н о 14.092 хиљ. динара

|  |  |
| --- | --- |
| Трошкови репрезентације | 4.657 хиљ. динара |
| Трошкови премија осигурања | 357 хиљ. динара |
| Трошкови платног промета | 1.236 хиљ. динара |
| Трошкови чланарина-буџет РС | 8 хиљ. динара |
| Трошкови пореза-буџет РС | 535 хиљ. динара |

***Остали нематеријални трошкови*** у укупном износу од 2.069 хиљаде динара финансирани су приходима из буџета РС 2019 у износу до 2.056 хиљаде динара и приходима од донација у износу од 13 хиљаде динара. Знатно учешће у овим трошковима има претплата на коришћење базе финансијске анализе привредника, као и правне базе прописа и стручних мишљења.

**18. ФИНАНСИЈСКИ ПРИХОДИ**

Позитивне курсне разлике су резултат обрачуна службених путовања у иностранство као и плаћање фактура за закуп сајамског простора у иностранству.

|  |  |  |
| --- | --- | --- |
|  | 2019 | 2018 |
| Позитивне курсне разлике и приходи од камата | 40 | 69 |
| **7. Укупно:** | **40** | **69** |

**19. ФИНАНСИЈСКИ РАСХОДИ**

Финансијски расходи обухватају плаћене камате за кашњена у плаћању и негативне курсне разлике по основу обрачуна службених питовања у инсотранство као и плаћање ино фактура за сајмове у иностранству (разлика између датума фактура у датума плаћања).

|  |  |  |
| --- | --- | --- |
|  | 2019 | 2018 |
| -Расходи по основу камата | 7 | 5 |
| -Негативне курсне разлике | 356 | 373 |
| **7. Укупно:** | **363** | **378** |

**20. ОСТАЛИ ПРИХОДИ**

Остали приходи обухватају наплате по основу судских спорова.

|  |  |  |
| --- | --- | --- |
|  | 2019 | 2018 |
| -Остали приходи | 100 | 78 |
| **7. Укупно:** | **100** | **78** |

**21. ОСТАЛИ РАСХОДИ**

|  |  |  |
| --- | --- | --- |
|  | 2019 | 2018 |
| -Остали расходи | 92 | 59 |
| **7. Укупно:** | **92** | **59** |

**22. СУДСКИ СПОРОВИ**

Агенција тренутно води пет радних спорова чија је процењена вредност на дан састављања биланса 1.404 хиљаде динара. Од петоро странака којe туже Агенцију, четворо су са захтевом да се врате на радно место (бивши запослени Националне агенције за регионални развој).

**23. НЕТО ДОБИТАК**

Агенција је у 2018. години имала исказан нето добитак у износу од 56.332 хиљаде динара а у 2019. години нема исказан ни нето добитак ни нето губитак. Пословање Агенције се финансира средствима из буџета РС, и део тих средстава намењен је за реализацију програма Агенција а део средстава на финансирање текућих расхода Агенције. Средства која су намењена за финансирање програма Агенције се у пословним књигама Агенције евидентирају на 449-обавезама Агенције према буџету РС где се евентуално неутрошена средства враћају у буџет РС 449/241, и оваква трансакција не утиче на исказивање пословног резултата.

**24. ДОГАЂАЈИ НАКОН БИЛАНСА СТАЊА**

Није било значајних догађаја између годишњег рачуна и датума састављања финансијских извештаја за 2019. годину.

Одговорно лице за састављање Одговорно лице Агенције

финансијских извештаја Јелена Марковић Радош Газдић